पाएं अपने शहर की ताज़ा ख़बरें और फ्री ई-पेपरडाउनलोड करें
प्रखंड क्षेत्र के हरिपुर में सोशल साइट पर प्यार और इसके बाद शादी की बात सामने आई है। सोशल साइट फेसबुक के जरिए एक लड़का और एक लड़की संपर्क में आए और प्यार हो गया। प्यार इतना परवान चढ़ा कि इन दोनों के बीच उम्र के फासले मिट गए और पटना से युवक हरिपुर पहुंच गया। सिर्फ यही नहीं प्यार करने वाले दोनों ने हरिपुर मंदिर में शादी भी रचा ली। कोरोना संक्रमण काल में शादी में भीड़ लगाने पर पाबंदी है। ऐसे में युवक और युवती दोनों मोबाइल पर शादी का प्लान बनाए और लड़का पटना से हरिपुर पहुंचा।
मंदिर के पुजारी के अनुसार लड़का-लड़की साथ आए और शादी कराने को बोला। हालांकि, लड़के और लड़की की उम्र में बहुत फर्क था, लेकिन दोनों शादी करने पर अड़े थे। स्थानीय युवकों ने दोनों का पता पूछा तो लड़का ने अपना घर पटना बताया और लड़की ने खुद को फारबिसगंज बंगाली टोला का निवासी बताया।
युवक ने बताया कि उसे लड़की से फेसबुक के माध्यम से संपर्क हुआ और फिर बात होने लगी। विवाह के मौके पर लड़का और लड़की के कोई परिजन मौजूद नहीं थे। विवाह के बाद स्थानीय कुछ लोग जो एकत्रित हुए वे वर-वधू को आशीर्वाद दिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn